סופשלי

סופשלי היא קומדיית מצבים ישראלית אשר מכוונת לילדים ונוער ועלתה לשידור בתאריך 3 ביולי 2016. הסדרה שודרה לצופי yes בערוץ הילדים בשנת 2016. הסדרה משודרת החל מה-15 באפריל 2018 בשידורים חוזרים בערוץ הילדים בפרטנר TV וסלקום tv וזמינה בVOD בספריית ערוץ הילדים של חברת HOT וב-VOD KIDS של חברת yes.

 עלילה 
שחר חסון הוא קומיקאי מפורסם ומצליח. במהלך הופעת סטנד-אפ הוא צוחק על ילד בשם עומר ומעליב אותו ליד כל הקהל ועל יד ידידתו ואהובת ליבו בסתר, דניאל. בכך הוא מוריד את ביטחונו העצמי של עומר שרצה באותו הערב להציע חברות לדניאל. לאחר מכן עומר עוזב את ההופעה של שחר בכעס, ומיד לאחר מכן שחר מתחשמל ומת (98%). בעולם הבא הוא פוגש את המלאך השומר של עומר (בגילומו של זאב רווח). המלאך בודק בספר החיים של שחר ורואה שכל חייו הוא לא עשה שום מעשה טוב. הוא אומר לשחר שהוא בן אדם אגואיסט ועושה איתו עסקה: הוא מחזיר אותו לחיים, ובתמורה על שחר לשדך תוך חודשיים בין עומר לדניאל ולתקן את מה שהרס, ואם לא יצליח במשימה הוא ימות.

דמויות
דמויות ראשיות
שחר חסון: סטנדאפיסט מפורסם ומצליח. בעל מועדון ה"אלפקה קומדי קלאב" (פארודיה למועדון ה"קאמל קומדי קלאב" בבעלותו של רועי לוי) בקניון בו הוא מבצע את הופעות הסטנד-אפ. נאלץ לעזור לעומר לכבוש את לבה של דניאל. 
מאיר שכטר (יובל סגל): הבעלים של הגלידרייה "גלידה טובה". אביה של דניאל. מרבה להתעצבן. היה בעברו בלש והתפטר לאחר שלא הצליח לפטור את תעלומת השייקר.
סופשלי המלאך (זאב רווח): נותן לשחר הזדמנות להציל את חייו בתנאי שישדך בין עומר לדניאל תוך חודשיים. מאוהב במלאכית מרגלית. המלאך השומר של עומר פרישמן.
עומר פרישמן (מנור חקק): עובד בגלידריה "גלידה טובה" ומאוהב בדניאל בסתר. אלרגי לפירות טרופיים. בעל ביטחון עצמי נמוך ומקבל משחר עצות כושלות איך להתחיל עם דניאל.
דניאל שכטר (אור יעקב): הבת הצעירה של מאיר ואהובת לבו של עומר. עובדת בגלידריה. מאוהבת בעומר.
ניקול (עדי הימלבלוי): מנהלת הקניון. פותחת גלידרייה מתחרה מול הגלידרייה "גלידה טובה" בשם "מקניקול" ולכן יש עימותים רבים בינה לבין מאיר. לא מעריכה את העובדים שלה. אוהבת כסף. ניהלה עסקה כושלת עם אוליגרך רוסי המתפוצצת לאחר שתקפה אותו.
גיל בן ציון (קובי מאור): הבעלים של חברת "גיבור הפקות" והסוכן של שחר חסון ודור חכמי. מעריך את דור יותר משחר על אף ששחר הוא המוצלח ביניהם.
ליטל נחום (דורין קריו): הבדרנית של הקניון. קוסמת. מכונה "לולו" על ידי שחר. מאוהבת בשחר. נמצאת בקניון במסגרת עבודות שירות מאחר שפרצה לביתו של אחד מילדי הגן שלה במטרה לתלות על המקרר של הוריו את ציוריו שזרקו לפח. אוהבת לתרום לקהילה. בעלת לב זהב.
אילן יום טוב (יניב סוויסה) הכרוז של הקניון. מדבר עם אנשים באופן שהוא מדבר בכריזה. זוכה הכרוויזיון (פארודיה לתחרות האירויזיון).מאוהב בתפקידו ככרוז קניון אורנים.
מישה אזיזוב (חי דוידוב): המאבטח של הקניון. אחראי על מחלקת "אבדות ומציאות". מאופיין בסטריאוטיפים רוסים. אוהב דובים. התגלה כאחיו התאום של האוליגרך אייזיק אזיזוב.
דודי שנקל (רוני ששון): מוכר בחנות הפריטים "הכל בשנקל". מרבה לרמות את לקוחותיו בכך שמחירי הדברים בחנות שלו יקרים במיוחד וכאשר הלקוח משלם הוא דורש את הסכום פי 2 ובשנקלים. שם משפחתו נגזר מכינוי העגה למטבע של 2 שקלים חדשים.
דור חכמי (עידן ברקאי): שחקן וסטנדאפיסט כושל. רשע כלפי שחר. קצת טיפש.את כל החומרים שלו הוא גונב משחר. גיל מעריך אותו יותר משחר על אף שהוא לא מצליח בכלל.

דמויות משניות
 רבקה חסון (רובי פורת-שובל): אימו של שחר. התגרשה מאביו. חולת ניקיון.
 נתן חסון (יגאל עדיקא): אביו של שחר. התגרש מאמו. קמצן.
 קופידון (מיכאל הנגבי): מלאך האהבה. מחליף מדי פעם את המלאך השומר של עומר במשרדו.
 נאור טפר (עירד אבני): ידיד של דניאל, מאוהב בה. מתחרה בעומר על אהבתה של דניאל. כישרוני וגאוותן, שחצן, מתנשא ועסוק רק בעצמו. הילד הכי מקובל בבית הספר.
 יניב "באיה" שכטר (עידו מוסרי): הבן ההיפי של מאיר ואחיה הגדול של דניאל. נסע לטיול מסביב לעולם וחזר בפרק 12 וכך הצליח להרוס את הקניון, ולאחר מכן חתם עם אביו וניקול הסכם בו ניקול משלמת על הטיול. המציא גלידת אצטרובל ושותפו למסע המחודש הוא סבו של עומר.
אייזיק אזיזוב (חי דוידוב): אוליגרך רוסי המנהל עסקה כושלת עם מנהלת הקניון ניקול לפיה הקניון יהרס ובמקומו יבנה גורד שחקים. מבטל את העסקה לאחר שניקול תוקפת אותו ואת אשתו.
סקירת סדרה

פרקים
 עונה 1 
מספר הפרק(בסדרה)מספר הפרק(בעונה)שם הפרק11שני אחוז חי22המדריך לבינוניות33ולנטינו44החשוד המיידי55בלדה לחובשת66מתוק כשמר לי77שקרן שקרן88ענקים וגמדים99גלידה הכי טובה1010מאיר ועצבני1111מחזירים את מישה1212הזקן בן מאה1313עצה לחיים1414איי שרה1515היום הולדת של שחר1616שיר אהבה1717ט"ו באב1818הפשע האחרון של מאיר1919המחברת2020אזיזוב2121רושם ראשוני2222פעמיים גלידה2323האחת של שחר2424אם זה לא מקולקל2525מלאך בדיכאון2626אתגר האנונה2727הסדרה של שחר2828שחר משדך בין ההורים2929המכתב3030ליטל משתחררת3131דניאל טסה3232יום הדין

 ראו גם 
 המלאך השומר שלי
 האחיין שלי בנץ

 קישורים חיצוניים 

 "סופשלי", באתר ערוץ הילדים

קטגוריה:סדרות טלוויזיה ישראליות שעלו לשידור בשנת 2016
קטגוריה:ערוץ הילדים: תוכניות וסדרות
קטגוריה:סדרות קומיות ישראליות לילדים
קטגוריה:Yes הטלוויזיה בלוויין: תוכניות וסדרות
קטגוריה:BIGI: תוכניות וסדרות